**Velkommen til studiespesialisering og påbygg!**

Mandag 17. august 2020 starter dere på et nytt og begivenhetsrikt skoleår.

I år begynner det 60 elever på Vg1 studiespesialisering som blir fordelt på to klasser. På Vg2 er det også 60 elever og der blir det en samfunnsfaglig klasse og en realfagklasse. Vg3 fortsetter i klassene fra i fjor, også der har vi en samfunnsfag- og en realfagklasse.

 På Vg3 påbygging blir det også i år tre klasser.

Vi legger vekt på at dere skal bli godt kjent med hverandre og med lærerne deres. Det gjør vi for å skape et godt faglig og sosialt læringsmiljø. I løpet av de første ukene vil det være aktiviteter og turer som vektlegger dette, både i og utenfor klasserommet. Det er derfor viktig at dere som er hybelboere, har sko og turutstyr tilgjengelig ved skolestart. Vi skal selvsagt ta hensyn til korona-situasjonen, og gjennomføre så trygt som mulig.

Hvis du har spørsmål angående skolen og skolestart, så ta kontakt. Lærebøker får du utdelt ved skolestart. Når det gjelder PC og skoleskyss må du selv ordne dette via Trøndelag fylkeskommunes sider på nettet <https://www.trondelagfylke.no/>

 Kontaktlærere:

VG1: Heidi Romstad, Heidi Gunilla Tingvold, Amund Bisgaard, Anne-Grete Teksum

VG2: Jon Folke Ledang, Astrid Bratberg (samfunnsfag) Helene Fredriksen, Liv Randi Lersveen (realfag)

VG3: Sivert Melgård, Ragnhild Berg Skarland (samfunnsfag) Ørjan Moa, Elisabeth Hasfjord (realfag)

Påbygg: Anne Strøm Bjøru, Lars Peder Wesche, Gunnar Fossland, Guro Haugdal, Jan Kåre Skarland, Kari Haugdal

På vg1 og Påbygg blir dere delt inn i klasser når dere møter opp. (Se oppmøteplan) Oppmøte her blir ute ved hovedinngangen.

På vg2 og vg3 vet de fleste om de skal gå i samfunnsfag- eller realfagklassen, og møter på klasserommene. Hvis dere er i tvil om hvilken klasse dere skal gå i, skal jeg og kontaktlærerne være tilgjengelige ved klasserommene når dere kommer.

Hvis du lurer på noe før skolestart, er det bare å ta kontakt.

Vi ønsker gamle og nye elever velkommen til et givende skoleår!

Hilsen oss på ST / PB

Trine Fagerhaug

Mobil 906 13 485